ਕਾਉਂਕੇ ਕਲਾਂ

ਕਾਉਂਕੇ ਕਲਾਂ  (ਅੰਗਰੇਜੀ: Kaonke Kalan) ਜਿਸ ਨੂੰ ਕੌਂਕੇ ਕਲਾਂ ਵੀ ਕਿਹਾ ਜਾਂਦਾ ਹੈ, ਪੰਜਾਬ, ਭਾਰਤ ਦੇ ਲੁਧਿਆਣਾ ਜ਼ਿਲ੍ਹੇ ਦੀ ਜਗਰਾਂਓ ਤਹਿਸੀਲ ਦਾ ਇੱਕ ਪਿੰਡ ਹੈ। 

 ਸਥਿਤੀ 
ਤਹਿਸੀਲ ਜਗਰਾਉਂ ਦਾ ਪਿੰਡ ਕਾਉਂਕੇ ਕਲਾਂ ਜਗਰਾਉਂ ਮੋਗਾ ਰੋਡ ਤੋਂ ਦੋ ਕਿਲੋਮੀਟਰ ਅਤੇ ਨਾਨਕਸਰ ਰੇਲਵੇ ਸਟੇਸਨ ਤੋਂ 4 ਕਿਲੋਮੀਟਰ ਦੇ ਫਾਂਸਲੇ ਤੇ ਸਥਿਤ ਹੈ।

 ਇਤਿਹਾਸ਼ਕ ਪਿਛੋਕੜ ਤੇ ਮਹੱਤਤਾ 
ਇਹ ਪਿੰਡ ਪ੍ਰਸਿੱਧ ਸਿੱਖ ਜਰਨੈਲ ਸ. ਸ਼ਾਮ ਸਿੰਘ ਅਟਾਰੀ ਦਾ ਜੱਦੀ ਪਿੰਡ ਹੈ। ਕਿਹਾ ਜਾਂਦਾ ਹੈ ਕਿ ਕਾਹਨ ਚੰਦ ਨਾਂ ਦਾ ਰਾਜਪੂਤ ਜੈਸਲਮੇਰ (ਰਾਜਸਥਾਨ) ਤੋਂ ਇੱਥੇ ਆਇਆ ਸੀ। ਇਸ ਥਾਂ ਤੇ ਕਾਨੇ ਸਰਕੜਾ ਅਤੇ ਕੰਡੇਦਾਰ ਝਾੜੀਆਂ ਸਨ ਜਿਨ੍ਹਾਂ ਨੂੰ ਸਾਫ ਕਰਕੇ ਕਾਹਨ ਚੰਦ ਰਾਜਪੂਤ ਨੇ ਪਿੰਡ ਦਾ ਨਾਮ ਕਾਨੂੰਕੇ ਰੱਖ ਦਿੱਤਾ ਜੋ ਕਿ ਹੌਲੀ ਹੌਲੀ ਵਿਗੜ ਕੇ ਕਾਉਂਕੇ ਬਣ ਗਿਆ।  

ਕਾਹਨ ਚੰਦ ਦੇ ਦੋ ਲੜਕੇ ਸਨ ਕੋਰਾ ਅਤੇ ਗੋਰਾ। ਇਸ ਗੋਰੇ ਦੀ ਬੰਸ ਵਿੱਚੋਂ ਹੀ ਸ਼ਾਮ ਸਿੰਘ ਅਟਾਰੀ ਨੇ ਜਨਮ ਲਿਆ। ਇਸ ਪਿੰਡ ਵਿੱਚ ਸ਼ਾਮ ਸਿੰਘ ਪੱਤੀ ਹੈ ਜੋ 990 ਏਕੜ ਭੂਮੀ ਦੀ ਮਾਲਕ ਹੈ। ਪਿੰਡ ਵਿੱਚ ਸ਼ਾਮ ਸਿੰਘ ਅਟਾਰੀ ਟਰਸ਼ਟ ਵੱਲੋਂ ਮੈਮੋਰੀਅਲ ਭਵਨ ਉਸਾਰਿਆ ਹੈ ਅਤੇ ਜਗਰਾਉਂ - ਮੋਗਾ ਤੇ ਕਾਉਂਕਿਆ ਵਾਲੇ ਰਾਹ ਤੇ ਯਾਦਗਾਰੀ ਗੇਟ ਵੀ ਬਣਿਆ ਹੈ। ਪਿੰਡ ਵਿੱਚ ਜਿਆਦਾਤਰ ਕਿਸਾਨ ਵਸਦੇ ਹੋਣ ਕਾਰਣ ਕਿਸਾਨ ਯੂਨੀਅਨ ਵੀ ਸਰਗਰਮ ਹੈ।

 ਹਵਾਲੇ 

ਸ਼੍ਰੇਣੀ:ਲੁਧਿਆਣਾ ਜ਼ਿਲ੍ਹੇ ਦੇ ਪਿੰਡ